5. Bab amangsulakên abdinipun kangjêng guprêmèn, ingkang samangke taksih kasambut praja Surakarta, amargi pamanggihipun parêpatan, abdinipun kangjêng guprêmèn ingkang kasambut wau, kajawi blanjanipun kathah, nagari taksih mawi maringi pituwas tumrap waragad pêrlop, pènsiyun sapiturutipun, watawis wontên 20% ning blanjanipun sabên wulan, punika inggih botên sakêdhik petangipun, wontênipun nagari kala samantên nyambut abdinipun kangjêng guprêmèn, punika jalaran dèrèng wontên têtiyang Jawi ingkang kagalih sagêd nindakakên, sarèhning ing pamanah samangke sampun kathah têtiyang Jawi ingkang sagêd sarta kadugi nindakakên, kanthi narimah blônja sakêdhik, kawontênan ingkang kados makatên wau lajêng botên laras, langkung malih manawi nagari lajêng botên kaparêng ngagêm, sampun nocogi kalihan kaparêngipun kangjêng guprêmèn bab Indhianisasi.